OVO היידרו

OVO היידרו (באנגלית: OVO Hydro וכן SSE Hydro) היא ארנה מקורה רב-תכליתית הממוקמת בגלאזגו, סקוטלנד. הארנה, שנפתחה לציבור ב-30 בספטמבר 2013, נחשבת כמקום הבילוי הגדול ביותר בסקוטלנד. הארנה נמצאת בסמוך למרכז הירידים והכנסים הסקוטי ולאודיטוריום קלייד. היסטוריה תכנון הארנה החל ב-2001, כחלק מפיתוח בעיר גלאזגו. התכנית לפיתוח זירת בידור נחשפה לציבור במאי 2003. במאי 2004, פוסטר & פרטנרס מונו כצוות התכנון של הארנה. עיצוב הארנה פורסם לציבור באוקטובר 2005. היתר בנייה לבניית הארנה התקבל ב-2006. בניית הארנה החלה בפברואר 2011 על ידי חברת הבנייה Lend Lease. בנובמבר 2011, החלו עבודות הבנייה לגג הארנה, שהסתיימו באפריל 2013. העבודות לבניית הארנה הסתיימו בהמשך השנה. בסביבות השעה 15:20 ב-8 ביוני 2013, דווח על להבות שהגיעו מגג הכיפה של הבניין. 40 כבאים משירות הכבאות וההצלה הסקוטי השתתפו בכיבוי השריפה. נקבע כי השריפה נגרמה מעבודות ריתוך מתמשכות בגג המבנה. קישורים חיצוניים אתר האינטרנט הרשמי של OVO היידרו OVO היידרו, ברשת החברתית X (טוויטר) הערות שוליים